**Tisztelt Civil Összefogás Fórum!**

Levelemmel Önökhöz fordulok, ugyanis én is beleestem abba a hibába, mint nagyon sokan a svájci frankos kölcsön ügyében. **Arra gondoltam, hogy valamilyen formában nem csak rajtam, esetleg másokon is tudnak segíteni**. Úgy véltem, mivel én is ebben a csónakban evezem, írnom kell. **Svájci frankos kölcsönt vettem föl**, és ezzel kapcsolatosan írok Önöknek.

Kommunista kormány, nagyon sok mindent rosszul csinált a svájci kölcsön neki köszönhető. Ezt önöknek kell rendbe tenni, tudom nem könnyű, de rendbe lehet tenni, rendbe is kell tenni.

A bankok előszeretettel ajánlották kölcsöneiket, mi pedig bután, naivan, tudatlanul és körültekintés nélkül föl is vettük. **Nem tudhattuk, hogy habár 155 Ft-tal vesszük föl, rövid időn belül 270-280 Ft-okat kell majd visszafizetni.** Viszont akik elindították, azok ezt már előre tudták és belevitték a népet ebbe a nagy disznóságba**. Úgy gondolom, hogy ez aljasság** és ennél még cifrább jelzőket is lehetne használni. Korábban, amikor a kölcsönöket felvettük a bankok injekciókat kaptak, majd most 2013 szeptemberében újra kapnak, mi viszont olyan injekciókat kapunk, hogy bele is pusztulunk. Nagyon sok családot utcára tettek és öngyilkosságba kergettek. **Ezt a kormánynak nem lett volna szabad engednie.**

**A bankok felé, amit eddig fizettem, tisztességtelen számítással történt.** Aztán hosszabb ideig nem tudtam fizetni, és ezután jött az égszakadás. Ugyanis halmozódik a tartozás plusz a kamat, **erre jön ugye még a 20 % késedelmi kamat. Tehát ha mindent összeszámolunk, durván 100 % plusz költség kerül rá. Mi ez, ha nem uzsorakamat?** Hogy lehet ezt megengedni? Úgy gondolom, hogy ez nagyon durva és bőven kimeríti a tisztességtelen haszon fogalmát. **Ezek után úgy vélem, hogy akik ezt előidézték, tegyék is rendbe. Nyilvánvalóan nem úgy gondolom, hogy a károsultaknak ne kellene fizetnie. Viszont azt igenis, hogy aki nem tud fizetni, akinek a bank ár alatt eladja a lakását, a tartozásnál jó lenne, ha figyelembe vennék az akkori és mostani válságból eredő különbséget és náluk is a 180 Ft rögzített árat vennék figyelembe. Nem értem a kormányt, hogy miért nem egységesen és mindenkinek 180 Ft-ra határozta meg a döntését, igazságtalannak tartom, nem értek vele egyet, gondolom nem egyedül gondolom ezt.**

**Aki saját hibáján kívül került ilyen helyzetbe és az utcára, azzal mi van? Nem kell vele törődni? Ha az ember padlón van, százezreket is igen nehéz összeszedni. Követelésem beadásához kettő millió Forintra lett volna szükség az ügyvédi költség kifizetésére.**

Mielőtt a vállalkozásomat megkezdtem 60 évesen, Győrben volt két lakásom, Pannonhalmán telkem, kocsim is, melyeket sok-sok év kemény munkájával szereztem meg. Ez most mind elúszik.

**Nyolc millió forinttal indítottam a vállalkozásomat, kívánom kihangsúlyozni, tartozásom nem volt, és azon felül is volt még pár millió forintom. A bankon keresztül könnyen leellenőrizhető.** Tehát nem az elherdálós típus vagyok, de a bank nagyban hozzá járult, hogy kínos, és megalázó helyzetbe kerüljek.

Most a helyzet olyanná vált, mint akik vízbe akarnak fulladni, a partról figyelnek majd, és amikor már vízbe fulladtunk akkor akarnak majd kimenteni. Egy kicsit morbid, de ez az igazság. Sajnos a bankok galád módon jártak el, és most miután elkaszáltak minket nekik is kell segíteni, nemcsak a kormánynak. **Figyelmeztethettek volna, hogy 155 Ft-ról majd egy év múlva 270-370 Ft-okat kell majd visszafizetni.** Senki nem gondolta ezt. De ha közlik, valószínű kevés ember vette volna fel. **Plusz erre jött az alap kamat, 20%-os késedelmi kamat, plusz kezelési költség, ami mindenre rájön. Ez szép kis költség, durván 100%, vagyis kimeríti az uzsorakamat fogalmát. Ilyen a világon nincs.**

Magamról pár mondatot írok, ha megengedik. 1956 után jöttem föl vidékről Budapestre, Csepelre. Majd a géplakatos szakmát ott ki is tanultam. Később elvégeztem egy vezető képzőt is. A katonaság után sokáig dolgoztam ott, majd később Százhalombattán, Visontán, Gyöngyösön is dolgoztam, mint lakatos-csoportvezető egy vertikális brigádnál. Természetesen volt olyan időszak, hogy végeztem segéd munkát is. Megemlíteném, hogy 72 éves elmúltam. **Soha semmilyen támogatást nem vettem igénybe.** Ezt nem azért írom, hogy ez valami dicsőség lenne, viszont azt gondolom, hogy nemcsak a bankokat kellene segíteni, hanem azokat is, akik saját hibájukon kívül kerültek ilyen helyzetbe, de természetesen a mi butaságunk, és naivitásunk is közre játszott. **Nem sajnálatot várok, hanem egy korrekt megoldást.** Valószínű, hogy rajtam kívül még sok más ember is, de úgy gondolom, hogy emellett nem lehet csak úgy elmenni. Pár nap eltelt, mire tollat ragadtam. Nem volt könnyű leírni kifejezően az érzéseimet, gondolataimat.

Példámat leírnám, egy-két dolgot megemlítenék.

Nyugdíjba menetelem előtt 40 évet dolgoztam. Anyagilag nem álltam rosszul. Gondoltam, valamit, csak sajnos rosszul sült el. Volt egy aljas alvállalkozó, aki ehhez hozzásegített. Én is naiv voltam, tegyük hozzá, de ennek nem így kellene működnie.

Leírnám, hogy jutottam ide. Volt két nagy munkám, amit galád módon elvitt az alvállalkozóm. Természetesen az én áraim alá ment, és megvette azt, akinek én dolgoztam.

**Egy év telt el, mire rájöttem erre és ekkor kezdtem a padlóra kerülni.** Később sem alakultak jobban a dolgok, ugyanis egy igazgató több mint egy évig hitegetett ajánlatával, s ő szintén galád módon becsapott. Még mélyebbre kerültem. A fent említettek miatt kölcsönöket vettem föl. Egy ügyvéd szerint, ha beperelem azokat, akik csalárd módon átvertek, belekerült volna pár millió forintba. Tehát ez a tény hozzájárult ahhoz, hogy ahogyan egyre nőtt a hitel annak ellenére, hogy becsületesen fizettem, amíg tudtam. Próbáltam folyamatosan időben fizetni, hátha valami jó megállapodást tudunk kötni, azonban ez nem történt meg. Hét millió forintot vettem fel, viszont amikor csődbe ment a vállalkozásom nem tudtam tartani a lépést az egyre növekvő hitelemmel, és mindenem elúszott.

**A bankokkal próbáltam egyezkedni, nem járultak rögzítéshez. Kiderült, hogy az intézkedés nem minden esetben volt jogos.** **Ugyanis a rögzített áron eladhatom, és a végrehajtó kimarad, akkor még kijöhettem volna. Úgy, hogy nem kerülök az utcára.**

Az igazgató úr hitegetése után még az alkalmazottam sem küldte el, akit természetesen fizetni kellett, abban a reményben, hogy szükségem lesz még rá. Ez a hitegetés egy évig tartott.

**Kívánom megjegyezni a kölcsönt nem a lakásra vettem fel, hanem a rosszul sikerült vállalkozásomra. Általam leírtakkal tudom igazolni. Jelenleg most a Téti Takarék Szövetkezet viszi a győri lakásomat. 4 millió svájci frank alapú kölcsön volt, eddig fizettem összesen 10 milliót és még maradt tartozásom. A fennmaradt tartozást természetesen mind a következő ingatlanomból vonják le, ami nem volt leterhelve általuk. Úgy gondolom, ez megindokolja a felháborodást, hisz azt az ingatlant, amire a kölcsönt felvettem azt már eladták. 7,25 millió forint lesz a lakásból, ebből kb. 1 milliót elvisz a végrehajtó, 6 milliót pedig a bank. Befizettem 3 milliót, és még mindig marad tartozás. Tehát összesen 10 millió az eddigi tartozásom a vére hajtóval együtt.**

**Másik esetben nagyobb a tartozás, a helyzet ugyan ez.** A bank ezek után olyan engedményt adott, amivel méltánytalan haszonhoz jutott. Kértem, hogy rögzített áron fizethessem vissza a tartozást, és a 20%-os késedelmi kamatot engedjék el. Természetesen nem azt gondolom, hogy a tartozást ne kelljen megfizetnem, de azt sem, hogy a bankok tisztességtelen eljárása miatt az utcára kerüljek.

**A bankok vegyék figyelembe, a kölcsön felvétele kori állapotot és a mostani válságos állapotot, ezek után kalkuláljanak az árakkal.**

**Hamarosan viszik a másik lakásomat ugyanezzel a feltétellel, a K&H Bank kölcsönére.**

**A K&H Banknál felvettem 7 millió svájci frankos kölcsönt a vállalkozásomra, a megemlített dolgokra felhasználtam. Jelenleg úgy álla dolog, hogy 4 milliót befizettem, és még 16 millióval tartozom.**

**Kíváncsi lennék arra, amit korábban a bankok bekaszáltak pénzeket, hogy azzal mi lett, ugyanis egekbe szállt a svájci frank plusz a 20% késedelmi díjat számoltak fel.**

Szivárognak ki hírek, hogy egyes bankok osztályvezetői mekkora pénzeket vesznek föl. A dolgozók sem keresnek rosszul, ők viszont nincsenek túlfizetve.

**Milyen jó lenne, ha mi is kaphatnánk a fent említett okok miatt, injekciót, amit nem kell visszafizetni.**

Az utóbbi időben intézkedni sem nagyon tudtam már, mivel a vérnyomásom 190 volt, jelenleg is operációra várok. Mielőtt belevágtam a dolgokba, minden rendben volt, a vérnyomásom is 130 volt. Most pedig azt sem tudom, hogy mi vár rám.

Megpróbáltam kiszállni a dolgokból valamilyen formában, de sajnos nem sikerült. **Tisztességtelen ügyletekbe pedig nem vagyok hajlandó belemenni.**

**Véleményem szerint, ha eddig, 72 éves koromig egyszer sem voltam megbüntetve, tisztességesen éltem. Természetesen ezért nem várok el dicséretet, csak egy tisztességes megoldást szeretnék. 46 évig dolgoztam folyamatosan (a nyugdíj után 6 évet dolgoztam). Zárójelben megjegyezném, hogy már 9 éves koromban dolgoztam.**

**A bankok olyan injekciókat kapnak, amit nem kell visszafizetniük. Ha ők megérdemlik, úgy gondolom, én általam leírtak miatt jobban megérdemelnénk, mint ők.**

**Szeretném megjegyezni, hogy nem arról van szó, hogy semmit sem akarok fizetni, de az általam leírtak alapján elvárhatom, hogy kedvezően döntsenek.** Végrehajtás alatt vannak ingatlanjaim, amit nevetséges áron vásárolnak meg nepperek.

Az eladás is úgy történik, hogy a végrehajtó megad egy árat, 30%-kal olcsóbban lehet vinni, ha mégsem akkor a következő árverés kitűzése akár fél áron is eladható. Mi ez?

**Próbáltam segítséget kérni a Polgármesteri hivataltól.** **Nem tudtam fizetni se a gázt, se a villanyt és a közös költséget sem. Azt mondták, hogy sok a tartozásom, így nem tudnak segíteni. Nem egy ingatlanom van.** Erre azt mondtam, hogy csődbe mentem, és az összes ingatlanom le van terhelve svájci frankos kölcsönnel, és úgy néz ki, hogy elfüstölnek az ingatlanjaim. Mivel úgy láttam, hogy itt nincs megértés, úgy döntöttem, hogy nem megyek vissza oda, még ha utcára kerülök is. Ezt is mondták pár helyen, és nem tudnak segíteni semmit. Próbáltam eladni az ingatlant, de ahogy jelzálog van rajta, 60 %-os áron akarták megvenni. Eszköz lízingről is beszéltek, mentem ide-oda, ott is úgy láttam ebből sem lesz semmi. Bankok is elindították, a mai napig nem történt semmi.

Visszatérnék a szociális juttatás kérdésére. A mások többszöri bíztatása után fordultam szociális juttatás kéréséhez. Elmondtam, hogy míg rendbe jönnek a dolgok és teljes nyugdíjat kapok, addig lesz rá szükségem és egy minimális összegre gondoltam, nem kaptam, úgy gondolom, erről nincs mit többet írni.

A fent említett dolgok megtörténtek velem, én is részese voltam. E téren, buta voltam és naiv, sajnos beismerem. De nagyobb része a bankok tisztességtelen dolgai nagyon nagyban volt benne részük. Az erre már csak tűz volt a vállalkozók gátlástalansága. Úgy gondolom, jogosan fordulok és várok segítségek és tisztességes megoldást. Megemlíteném a kocsi vásárlásomat. Úgy történt, hogy szervizben az ügyintéző minden papírmunkát elintézett, majd aláírtam mindent, bankban nem is jártam, banki szakemberrel nem is találkoztam.

**A nyugdíjam 110 ezer, de mivel tartozásom van, ezért levonnak belőle, s így havi 55 ezer Forintot kapok kézhez, s ez még az éhenhalástól is nehezen ment meg.**

**Kértem a végrehajtás felfüggesztését betegségem miatt, s ők visszautasították, mivel volt elmaradásom. Én azt kértem, hogy tisztességes eljárást folytassanak le ellenem.**

**Vagyis hagyjuk ki a végre hajtót, és 180 Ft-tal számolják a svájci frankot, méltányossági alapon. Ha ezt akkor elfogadják, akkor a bank is egy nagyobb összeghez jutott volna, és mindkettőnknek megoldódott volna a problémája, de nem járultak hozzá. Ez 2 éve volt.**

**Mielőtt a vállalkozást beindítottam, Győrben volt két öröklakásom, Pannonhalmán egy telkem, ami tehermentes volt. Nyolc milliót befektettem a vállalkozásba. Kezdetben jól is ment, majd jöttek a problémák. Egyik lyukat töltöttem a másikkal, bízva abban, hogy rendbe jönnek a dolgok. Sajnos nem így történt. Problémám az volt, hogy volt olyan munkám, pár évet ott dolgoztam, míg az alvállalkozóm a hátam mögött elvittem a munkámat. Utólag kiderült, és én is úgy gondolom, hogy szándékosan tettek tönkre, jóval alá mentek az egységáraimnak és megmeggyeztek a megrendelőmmel. Kívánom megjegyezni, hogy a szerződésem még nem járt le, de munkát nem adtak, és ezzel nem tudtam mit kezdeni. Ezek után képesek voltak azt mondani, ha nem tetszik, beperelhetem őket, ugyanis más kifogás nem volt. Azt kértem, hogy foglalják írásba, de ez nem történt meg, majd kiderült, hogy több munkámat annak a vállalkozónak adták, aki korábban az én alvállalkozóm volt. Ezzel nem tudtam, nem lehetett mit kezdeni. Ezt említettem korábban a levelemben.**

Természetesen én butaságom és naivitásom is közrejátszott. Továbbá a bankok plusz a velem szemben galád módon eljárt alvállalkozók.

**Sajnos a lakásomat terhelték a bankok, tehát ebből az ők számítása után nem maradt volna semmi.**

**A bankok ezek után olyan engedményt adtak, ami méltánytalan. Természetesen nem azt gondolom, hogy a tartozást ne kelljen megfizetnem, de azt sem, hogy a bankok tisztességtelen eljárása miatt az utcára kerüljek.**

**Nyilatkoznék az egyik kölcsön felvételével kapcsolatban, ahol az ügyintéző hibázott, amit felajánlottam elégségesnek kellett volna lenni, hogy vigyék a Pannonhalmi telket a tartozás miatt, azzal a felszólítással, ha szüksége lesz rá, azt lehet venni, egy millió befizetés után.** Mikor sort kerítettem rá szerint a budapesti központban akkortájt gördített le egy gondolom jogtalanul. Tehát többszöri próbálkozás után sem sikerült. Úgy kértem a bankot, hogy az eladásból befolyt összeget betörlesztem a tartozásba. Ha akkor hozzá járulnak most nem tartok itt. Arról nem is beszélve, hogy akkor még sokkal jobb áron lehetett volna eladni. Megállapítható a bank rosszindulatú gyalázatos hozzájárulása. Ajánlott ingatlant 6,8 millióra értékeltek fel, ez pontosan elég lett volna a fennmaradó adóság rendezésére. Az általam leírtak miatt el is helyezték az ügyintézőt, azonban a problémámat nem oldotta/oldja meg. Perelésen gondolkoztam, azonban sajnos pénz nélkül nem lehet megoldani, nem találtam ügyvédet rá, csak abban az esetben vállalták volna el, ha pénzem is van hozzá.

A K&H Banknál van olyan leírás, ami a korábbi oldalon már le van írva, amit a végrehajtó elvitt, és még visz a bankok tisztességtelen számításai miatt.

**Megemlíteném azt is összegzésül, hogy amikor a rezsi ügyben segítséget kértem, gondoltam, kapok valamilyen formában segítséget, azonban ez nem történt meg. Csodát nem vártam, de azt nem gondoltam egyáltalán, hogy nem lesz segítség. Megjegyezni kívánom, hogy gyermekkoromban mécses világított, nyilván gyertyával megoldom.**

A bankokkal szemben az természetes, hogy az általam leírt dolgok miatt jogos a panaszom, és elvárom az államtól, hogy legyen megoldás, és az tisztességes legyen.

**A végére hagytam, ami most történik velem. A végrehajtó most adta el az egyik lakásomat, a másikat a jövő hónapban fogja eladni, amit a bank elvisz a korábban említett számítással. Svájci frank, plusz alapkamat, plusz 20% késedelmi kamat, meg a többi. Végeredményképp a felvett összeg minimum a duplája.**

Kívánom megjegyezni, hogy az egészségem is ráment. Az orvosom azt ajánlotta, ha nem akarok a tepsibe kerülni, akkor álljak le minden stresszel, ugyanis néha a vérnyomásom 190/200 volt, azt megelőzően 130 volt és semmi bajom nem volt. Emiatt még operációra várok. Külön kihangsúlyoznám, nem vagyok egy nyavalygós fajta. Jelentkeztek vevők a lakásra, de amikor megtudták, hogy végrehajtás alatt van nevetséges összeget ajánlottak fel, ami 60 %-os árnak felelt meg. A bankok mikor mindent felszámoltak, természetesen szerintem tisztességtelenül, amit kaptam volna azt a bank elvitte volna az egész összeget. Ugyanott tartottam volna, mintha a végrehajtó vitte volna el. Egyértelmű, hogy a bankok számítása szerint nem maradt volna semmi.

**Miután nyugdíjba mentem, a vállalkozásomat később én intéztem, mert ezek az aljas dolgok megtörténtek velem. Ford tranzittal szállítottam, és 150 kg-os konténereket vettem le és tettem föl egyedül a kocsira.**

A végére szeretném megemlíteni, hogy az alvállalkozó igazgatója ígért helységet, egy vegytisztítónak, amiben kisebb mosást is tudtam volna végezni, egy év hitegetés után adott egy helységet, ugyanis, amit korábban ígért azt nem adta oda. Viszont az adott helység alkalmatlan volt ennek a megvalósítására, és továbbra is hitegetett, amiből a végén semmi sem lett. Összegezve a bankok és az alvállalkozók galád módon tönkre tettek. Megjegyezni kívánom, hogy életem során úgy alakultak dolgaim, és munkáim, hogy Győrbe kerültem, majd ott sportvezető voltam, támogattam a sportot, amit társadalmi munkába végeztem. Ezért nem kaptam semmit, igaz, hogy nem is vártam, csak emberséget és megbecsülést. Természetesen a bankok eljárásával, akik galád módon jártak el velem és másokkal maximálisan nem értek vele egyet. Továbbá a velem eljárt alvállalkozóim minősíthetetlen hozzáállásával szintén nem értek egyet, igaz, hogy ez csak olaj volt a tűzre.

**E levelet azért írtam, mert csúnyán elbántak velem, velünk, a magyar néppel, amit mindenképpen meg kell torolni, és ne a nemzetközi vélemény legyen úrrá ebben az országban, hanem amit a kormány elindított fejezze is be, és valósuljon meg.**

**Felhívom a tisztelt kormány figyelmét, hogy e levelet elküldöm azoknak a pártoknak, akikről úgy gondolom, hogy részben általam leírt problémás ügyekben segítenek, vagy tudnak segíteni, akik támogatják önöket. KDNP, JOBBIK, a Máltai Szeretet Szolgálatnak csak azért küldöm el, mert nagy a támogatottsága, és talán tudnak valamit segíteni, a médiának meg azért, hogy foglalkozzanak vele és az Echo TV-nek.**

**Az általam leírt ügyben százezreken segítenének. Megjegyezni kívánom, vannak olyanok, akik ugyan úgy jártak, mint én, családdal együtt utcára kerültek. Nem tagadom bennem is van egy ilyen érzés. Akik ide jutottak, szégyellik magukat és nem mennek sehová, nem tagadom, én is így vagyok vele, de ezt már nem lehet tűrni. Azoknak is szégyellni kellene, akik ezt előidézték, a bankoknak különösen. A tisztességtelen svájci frank plusz 20% késedelmi kamat. Szégyelljék magukat, és fizessenek meg érte, ugyanis mi már megfizettünk.**

**Zárásként csak annyit, hogy tudom, hogy csodát nem tudnak csinálni, nem is várok, de azt igen is, hogy a fent említett ügyekkel kapcsolatosan az én általam leírtak szerint szíveskedjenek intézkedni, ami úgy gondolom, hogy nem csak nekem, hanem a magyar népnek a nagy problémáját megoldaná, és ezt meg is kell oldani.**

Várom intézkedésüket és válaszukat. Utólag is legyen eljárás a bankok ellen.

Tisztelettel:

Hagymási János

1082 Budapest, Baross u. 43 I/5.

0670/ 704-8802